આટલું ઓછું હોય તેમ રાધનપુર રોડ, રામોસણા રોડ, હાઈવે, વિસનગર લીંક રોડ સહિતના મોટાભાગના વિસ્તારમાં છેલ્લા ચારેક દિવસથી રાત્રે કલાકો સુધી વીજ પુરવઠો બંધ રહે છે કે પુરવઠો થોડા થોડા સમયે ચાલુ-બંધ થાય છે. ઘરની બહાર વરસાદ આવે તો ભીંજાવાનો ડર અને ઘરમાં બફારામાં રહી ન શકાય તેવી સ્થિતિમાં લોકોએ ઉજાગરા કરવા પડ્યા છે. જેને લઈને લોકોમાં વીજ કંપનીના અધિકારીઓ વિરુદ્ધ ભારોભાર રોષની લાગણી ફેલાઈ છે. અધિકારીઓ દ્વારા પ્રિમોનસુન કામગીરી માત્ર કાગળ પર જ કરાઈ હોવાના આક્ષેપ સાથે શહેરીજનો સોશિયલ મિડીયામાં રોષ ઠાલવી રહ્યા છે. જેમાં અધિકારીઓ દ્વારા ફોન પર ઉડાઉ જવાબો અપાતા હોવાનો રોષ પણ વ્યક્ત કરાયો છે. આ બાબતે વહીવટી તંત્ર દ્વારા વીજ કંપની વિરુદ્ધ પગલાં ભરવા શહેરીજનોની ઉગ્ર માંગ છે ત્યારે વિના વરસાદથી મહેસાણા વિજ કંપનીના રોજબરોજ ધાંધિયા જોવા મળી રહ્યા છે.